יהודה רחנייב

יהודה רחנייב (נולד ב-1985 ברפובליקת קברדינו-בלקריה שבאזור הקווקז), הוא יזם תרבות, מגיש, יוצר תוכן, אמן ואוצר אמנות המתמחה בתיעוד יוצרים מרכזיים בשדה התרבות הישראלי.

רחנייב עלה לישראל כילד עם משפחתו בשנת 1993 שהתגוררה בעכו. לאחר השירות הצבאי עבר לתל אביב והחל את דרכו בתחום האמנות. למד בתוכנית אמנים במרכז שכטר, בסמינר אמנים במרכז בגין, אמנות רב תחומית ודפוס משי בדפוס הראל, יפו, ולימודי אמנות וציור בהנחיית האמן אלכסנדר אוקון.

 ראיונות - תיבת פנדורה 
מאז 2020 מגיש יהודה רחנייב את התוכנית השבועית תיבת פנדורה ברדיו החברתי הראשון. במסגרת זו תיעד ופרסם למעלה מ-200 ראיונות מצולמים עם אנשי תחום האמנות בישראל, בהם אמנים, אוצרים, חוקרים ואנשי מוסדות תרבות. הראיונות, הנערכים מהיבט המשלב אמנות ותרבות עם סוגיות חברתיות אקטואליות, עוסקים ביצירות האמנים, מוסדות תרבות, חינוך לאמנות, פריפריה ומרכז, מגדר, תקציבי תרבות, מעמד האמן ותמורות חברתיות ותרבותיות. התיעוד זמין לצפייה ציבורית ברשת ומשמש גם חוקרים בתחום. בין אנשי האמנות שהשתתפו בתוכנית: אסי משולם, יניב שפירא, עודד ידעיה, אביטל גבע ונועם גבע, איה לוריא, אורה ראובן, עידית עמיחי וגליה בר אור.ממוזער|יהודה רחנייבלהמחשת אופן פעולתו של רחנייב, להלן ציטוט קצר מהראיון עם גליה בר אור: הוא מתעכב על הסתירה שבין עמדותיה הביקורתיות למעמדה כמנהלת מוסד, ושואל: "אבל את כן היית בתוך המערכת... מה עשית אז? באיזה רגע הבנת שאת כבר לא רוצה לשחק את המשחק הזה?" בר אור משיבה: "זה קרה לי לאט, עם כל תערוכה שוויתרתי בה על משהו... התחלתי להבין את המחיר." גישה זו ממחישה את חשיפת הדינמיקות הפנימיות של שדה התרבות, דרך התמודדות המרואיינים עם אחריותם האישית בתוך המערכות שבהן פעלו.

בשנת 2025 התחיל להגיש את התוכנית דוגמה אישית ברדיו קסם 106FM הפועל במסגרת המכון הטכנולוגי בחולון. התוכנית חושפת את הקהל הרחב לאנשים שפועלים למען החברה: רופאים, עובדי זק"א, מנהיגים חברתיים, אנשי תרבות, פעילים למען בע"ח, מדענים, נשות חינוך, יזמים, ופילנתרופים.

 כנסים 
בשנים 2024–2025 יזם והנחה את סדרת כנסי התרבות "הרוח החדשה".ממוזער|יהודה רחנייב מנחה כנס בסדרת הכנסים הרוח החדשהבמוז"א הכנס דן באתגרים של התרבות הישראלית בעקבות אירועי אוקטובר 2023. בפאנל השתתפו נציגים מתחומי הספרות, אמנות פלסטית, תיאטרון ומוזיקה: יאיר גרבוז, ד"ר גליה בר אור, חגי הכהן וד"ר יגאל ורדי.

בשנת 2025 בבית בנימיני נערך הכנס "קרמיקה ישראלית במציאות משתנה"בהנחיית רחנייב ושירה סילברסטון בהשתתפות ד"ר שלומית באומן, אנריאטה אליעזר ברונר, יעל עצמוני, ואמנון עמוס. הכנס עסק בהיבטים שונים של קרמיקה ישראלית, והתמקד בחיבור בין מקום, תקופה וחומר בתרבות חומרית במציאות משתנה.

בגלריה רקנאטי עסק הכנס ביצירה בהשפעת המקורות: האם אכן קיימת ניגודיות או קוטביות, או שמא ההשפעות והזיקות הן חזקות ובלתי ניתנות להפרדה? האם יש חשיבות בשמירה על הזיקות הללו ואיך הן מוצאות ביטוי ויזואלי?

השתתפו בכנס ד"ר יגאל ורדי, ד"ר רונית שטיינברג, ד"ר טלי תמיר, וחגי שגב אוצר הגלריה.

 אוצרות 
בשנת 2015 יסד רחנייב קולקטיב אמנים חלוצי המאגד יוצרים משלוש הדתות.

במוזיאון לאמנות רוסית ברמת גן, אצר רחנייב תערוכת צילומים לדימיטרי בריקמן, את התערוכה מסיבת סיום אצר בגלריה גבעתיים ב-2023, בגלריה החדשה בת ים של המכון לאמנות הציג את התערוכה בין הישן לחדש של הקולקטיב שיסד: אמנים ישראלים ממוצא קווקזי הנותנים ביטוי למסורת בתוך המודרנה. התערוכה אופוריה בבית האמנים בכפר סבא בשנת 2017 חקרה את הפער בין מציאות לדימוי בעידן הדיגיטלי, בגלריה מרכזית בתל אביב בשנת 2017 אצר תערוכה שבחנה את גבולות הטאבו בחברה הישראלית, באותה גלריה מרכזית אצר את תיעוב וסלידה, במקום לאמנות אצר את התערוכה פולחן, ועוד מעל 20 תערוכות יחיד וקבוצתיות בגלריות ברחבי הארץ:

 ציור 
בתערוכה "רדוף רוחות", בגלריה גבי יאיר בתל אביב צייר רחנייב רוחות ברישום פחם, רוחות הנתונות בטרנס אקספרסיבי של ריקוד מחאה פולחני, גופי אור מסותתים בחושך באותה "פרימיטיביות" שעברה מבעד למסנני המודרניזם, כפי שתיאר מבקר האמנות עוזי צור במדורו בהארץ

קישורים חיצוניים

 הערות שוליים 

קטגוריה:אמנים ישראלים
קטגוריה:ישראלים שנולדו ב-1985